गुवा में महाशिवरात्री पूजा पर गुवा के तीनों शिवालयों कुसम घाट स्थित शिव मंदिर, योगनगर स्थित शिव मंदिर तथा स्टेशन कॉलोनी स्थित शिव मंदिर में हर हर महादेव से गूंज उठा। सुबह चार बजे से ही गुवा के तीनों शिवालयों में जलाभिषेक के लिए भक्तों का तांता लगने लगा। इस भीड़ को देखते हुए गुवा प्रसाशन ने भक्तों के जलाभिषेक के लिए लाईन लगाकर ही भक्तों को मंदिर प्रवेश द्वार में जाने दिया। साथ ही भगवान शिव की बारात निकालने की भी तैयारी चल रही है।